b'\n_START_ARTICLE_\nSuperapipl\xc4\x97\xc5\xa1imas Milane\n_START_SECTION_\nTurinys\n_START_PARAGRAPH_\nSer\xc5\xbeas ir penketas jo draug\xc5\xb3 apipl\xc4\x97\xc5\xa1ia nacionalin\xc4\xaf bank\xc4\x85 ir pagrobi daugiau kaip milijard\xc4\x85 lir\xc5\xb3. Policijai apsupus pastat\xc4\x85, jie pasprunka ant stogo buvusiu sraigtasparniu ir nusileid\xc5\xbeia u\xc5\xbe miesto. Persirengia vienuoliais, jie s\xc4\x97da \xc4\xaf automobil\xc4\xaf ir pasislepia apleistame vienuolyne, ketindami \xc4\x8dia praleisti 6 m\xc4\x97nesius, kol viskas nurims. Deja, tai \xc4\xafgyvendinti pasirodo ne taip paprasta: juos aplanko b\xc5\xabrys vaik\xc5\xb3, kuriuos anks\xc4\x8diau \xc4\x8dia gyven\xc4\x99 vienuoliai mok\xc4\x97, tod\xc4\x97l nusikalt\xc4\x97liai, nenor\xc4\x97dami sukelti \xc4\xaftarimo, priversti daryti t\xc4\x85 pat\xc4\xaf. Be to, netrukus pas juos atvyksta keli tikri vienuoliai bei daili mergina Vanda, d\xc4\x97l kurios d\xc4\x97mesio var\xc5\xbeosi Ser\xc5\xbeas ir Bilas. Negana to, tirti nusikaltim\xc4\x85 pavedama komisarui Sandro Kalaniui, senam Vandos ir Ser\xc5\xbeo pa\xc5\xbe\xc4\xafstamam, su kuriuo jie senokai nesimat\xc4\x97. Tikrieji vienuoliai nety\xc4\x8dia aptinka lagamin\xc4\x85 su pinigais ir nusikalt\xc4\x97liai priversti juos \xc4\xafkalinti r\xc5\xabsyje. Po eilinio konflikto Bilas palieka bendrininkus ir randa naujus kompanionus, kuriems pasi\xc5\xablo u\xc5\xbepulti netikrus vienuolius ir pagrobti visus pinigus._NEWLINE_Tuo metu komisaras Kalanis, ap\xc5\xbei\xc5\xabr\xc4\x97damas ma\xc5\xa1in\xc4\x85, kuri\xc4\x85 pl\xc4\x97\xc5\xa1ikai buvo pavog\xc4\x99, aptinka joje pamest\xc4\x85 kry\xc5\xbeel\xc4\xaf ir pradeda \xc4\xaftarti, kad nusikalt\xc4\x97liai gal\xc4\x97jo persirengti kunigais ar vienuoliais. Paskutin\xc4\x97je filmo scenoje vienuolyne susiduria banko pl\xc4\x97\xc5\xa1ikai, Kalanis ir Bilas su nauja gauja. Po susi\xc5\xa1audymo keturi pl\xc4\x97\xc5\xa1ikai ir Vanda su pinigais s\xc4\x97da \xc4\xaf automobil\xc4\xaf, kuris susprogsta. Lieka tik Ser\xc5\xbeas, kur\xc4\xaf i\xc5\xa1 \xc5\xa1autuvo nu\xc5\xa1auna... filmo re\xc5\xbeisierius.'